ประกาศกระทรวงการคลังประกาศกระทรวงการคลังเรื่องหลักเกณฑ์และวิธีการสมัครเป็นสมาชิกกองทุนบำเหน็จบำนาญข้าราชการ[๑] อาศัยอำนาจตามความในมาตรา ๓๖ วรรคสามแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙รัฐมนตรีว่าการกระทรวงการคลังจึงกำหนดหลักเกณฑ์และวิธีการสมัครเป็นสมาชิกกองทุนบำเหน็จกองทุนบำเหน็จบำนาญข้าราชการไว้ดังต่อไปนี้ข้อ ๑ ข้าราชการซึ่งรับราชการอยู่ก่อนวันที่๒๗ มีนาคม ๒๕๔๐ ประสงค์จะสมัครเป็นสมาชิกกองทุนให้ยื่นใบสมัครโดยกรอกรายการในใบสมัครให้ครบถ้วนและถูกต้องตามหลักฐานของทางราชการตามแบบ กบข. ๐๐๑ ท้ายประกาศนี้ข้าราชการสังกัดส่วนราชการในส่วนกลางให้ยื่นใบสมัครที่กองการเจ้าหน้าที่หรือหน่วยงานบริหารงานบุคคลของส่วนราชการนั้นสำหรับข้าราชการสังกัดส่วนราชการในส่วนภูมิภาคและข้าราชการสังกัดส่วนราชการในส่วนกลางแต่มีสำนักงานอยู่ในส่วนภูมิภาคให้ยื่นใบสมัครต่อหน้าหน่วยงานนั้นให้หน่วยงานตามวรรคสองที่ได้รับใบสมัครเป็นสมาชิกกองทุนจัดทำทะเบียนควบคุมการรับและการส่งใบสมัครไว้เป็นหลักฐานข้อ ๒ ข้าราชการซึ่งออกจากราชการเพื่อไปปฏิบัติงานตามพระราชกฤษฎีกาว่าด้วยการกำหนดหลักเกณฑ์การสั่งให้ข้าราชการไปทำการซึ่งให้นับเวลาระหว่างนั้นเหมือนเต็มเวลาราชการและข้าราชการซึ่งอยู่ในระหว่างร้องทุกข์หรืออุทธรณ์คำสั่งให้ออกปลดออกหรือไล่ออกจากราชการ ก่อนวันที่ ๒๗ มีนาคม ๒๕๔๐ และกลับเข้ารับราชการเนื่องจากระยะเวลาไปทำการเสร็จสิ้นลงหรือได้กลับเข้ารับราชการเนื่องจากผลของการร้องทุกข์หรืออุทธรณ์ ตั้งแต่วันที่ ๒๗มีนาคม ๒๕๔๐ เป็นต้นไป ประสงค์จะสมัครเป็นสมาชิกกองทุนให้ยื่นใบสมัครตามแบบ กบข. ๐๐๑ท้ายประกาศนี้ ภายในหกสิบวันนับแต่วันที่กลับเข้ารับราชการการยื่นใบสมัครเป็นสมาชิกกองทุนของข้าราชการตามวรรคหนึ่งให้เป็นไปตามข้อ๑ โดยอนุโลมข้อ ๓ ให้หัวหน้าส่วนราชการหรือผู้ที่ได้รับมอบหมายหรือหัวหน้าหน่วยงานตามข้อ๑ วรรคสองเป็นผู้ตรวจสอบรับรองความถูกต้องของรายการในใบสมัครให้ตรงตามหลักฐานของทางราชการข้อ ๔ ให้ส่วนราชการเจ้าสังกัดรวบรวมใบสมัครเป็นสมาชิกกองทุนของข้าราชการสังกัดส่วนราชการในส่วนกลางและจัดทำใบนำส่งใบสมัครสมาชิกกองทุนตามแบบ กบข. ๐๐๒ ท้ายประกาศนี้ จำนวน ๒ ฉบับโดยกรอกรายการให้ครบถ้วนถูกร้อง แล้วเก็บสำเนาไว้เป็นหลักฐานและจัดทำหนังสือประทับตราแทนการลงชื่อเพื่อนำส่งใบนำส่งตัวจริงและใบสมัครไปให้สำนักงานกองทุนโดยเร็ว ทั้งนี้ มิให้นำส่งทางไปรษณีย์ข้อ ๕ ให้หน่วยงานสังกัดส่วนภูมิภาคและหน่วยงานสังกัดส่วนกลางแต่มีสำนักงานอยู่ในส่วนภูมิภาครวบรวมใบสมัครเป็นสมาชิกกองทุนของข้าราชการและจัดทำใบนำส่งใบสมัครสมาชิกกองทุนตามแบบ กบข. ๐๐๒ ท้ายประกาศนี้ จำนวน ๓ ฉบับโดยกรอกรายการให้ครบถ้วนถูกต้อง เก็บสำเนาใบนำส่งไว้เป็นหลักฐาน ๑ ฉบับแล้วส่งใบนำส่ง จำนวน ๒ ฉบับพร้อมกับใบสมัครไปให้ส่วนราชการสังกัดโดยเร็วเมื่อส่วนราชการเจ้าสังกัดได้รับใบนำส่งแบะใบสมัครตามวรรคหนึ่งแล้วให้เก็บสำเนาใบนำส่งไว้เป็นหลักฐาน ๑ ฉบับและจัดทำหนังสือประทับตราแทนการลงชื่อเพื่อนำส่งไปนำส่งฉบับตัวจริงและใบสมัครไปให้สำนักงานกองทุนโดยเร็วทั้งนี้ มิให้นำส่งทางไปรษณีย์ข้อ ๖ เมื่อสำนักงานกองทุนได้รับเอกสารการสมัครเป็นสมาชิกจากส่วนราชการตามข้อ๔ และข้อ ๕ แล้วให้สำนักงานกองทุนลงทะเบียนรับเอกสารดังกล่าวให้ถูกต้องตามระเบียบสำนักนายกรัฐมนตรีว่าด้วยการสารบรรณข้อ ๗ ข้าราชการผู้ใดสมัครเป็นสมาชิกกองทุนแล้วหากภายหลังพบว่าวัน เดือน ปีที่เข้ารับราชการของข้าราชการผู้นั้นคลาดเคลื่อนจากความเป็นจริงหรือมีการเปลี่ยนแปลงเงินเดือนไม่ว่าจะเป็นการเพิ่มขึ้นหรือลดลงให้ข้าราชการผู้นั้นดำเนินการแก้ไขโดยใช้แบบกบข. ๐๐๓ ท้ายประกาศนี้ แล้วส่งให้ส่วนราชการเจ้าสังกัดตรวจสอบรับรองความถูกต้องและให้ส่วนราชการเจ้าสังกัดแจ้งให้สำนักงานกองทุนทราบโดยเร็วข้อ ๘ ใบสมัครของข้าราชการที่สำนักงานกองทุนได้รับก่อนหรือภายในวันที่๒๖ มีนาคม ๒๕๔๐ ให้ถือว่าข้าราชการผู้นั้นเป็นสมาชิกกองทุนในวันที่ ๒๗ มีนาคม ๒๕๔๐สำหรับใบสมัครของข้าราชการตามข้อ ๒ให้ถือว่าข้าราชการผู้นั้นเป็นสมาชิกกองทุนตั้งแต่วันที่ระบุไว้ในใบสมัครเป็นต้นไปประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไปประกาศ ณ วันที่ ๒๐ ธันวาคม พ.ศ. ๒๕๓๙ชวรัตน์ ชาญวีรกูลรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลังโชติกานต์/ปรับปรุง๒๙ เมษายน ๒๕๕๙[๑] ราชกิจจานุเบกษาเล่ม ๑๑๔/ตอนที่ ๓๔ ง/หน้า ๒/๒๙ เมษายน ๒๕๔๐